**Doboz Nagyközség Önkormányzata Képviselő-testülete**

**3/2007. (II.16.) önkormányzati rendelete**

**a köztisztaság fenntartásáról és az egyes**

**közszolgáltatások kötelező igénybevételéről**

(egységes szerkezetben)

Doboz Nagyközség Képviselő-testülete a helyi Önkormányzatokról szóló módosított 1990. évi LXV. tv. 10. §. a./ pontjában rögzített kizárólagos hatáskörében, a 16. §. /1/ bekezdésében, a hulladékgazdálkodásról szóló 2000. évi XLIII. tövény 21.§. /1/ bekezdésében, valamint az egyes helyi közszolgáltatások kötelező igénybevételéről szóló 1995. évi XLII. tv.-ben kapott felhatalmazás alapján a helyi köztisztaság fenntartásáról és az egyes közszolgáltatások kötelező igénybevételéről az alábbi rendeletet alkotja:

**Áltlános rendelkezések**

**1.§**

(1) A rendelet célja a köztisztaság, a településtisztaság biztosítása, a közegészségügy, valamint az épített és természeti környezet védelme a település területén belül keletkező települési szilárd és folyékony hulladékok káros hatásaitól. A kötelező közszolgáltatásra vonatkozó rendelkezések célja a közszolgáltatás kiszámítható, folyamatos és biztonságos ellátása, a tevékenység ellenőrizhetősége, átláthatósága.

(2) Az önkormányzat a 2000. évi XLIII. törvényben (a továbbiakban: Tv.) és annak a települési szilárd és folyékony hulladék kezelésére, illetve az ahhoz kapcsolódó közszolgáltatás ellátására vonatkozó végrehajtási rendeleteiben, valamint a jelen rendeletben foglaltak szerint az ingatlantulajdonosokra kötelező hulladékkezelési közszolgáltatást szervez és működtet a települési szilárd és folyékony hulladék rendszeres begyűjtése, elszállítása, ártalmatlanítása, hasznosítása érdekében.

**A rendelet hatálya**

**2.§**

(1)  A rendelet területi hatálya Doboz Nagyközség közigazgatási területére terjed ki.

(2)  A rendelet személyi hatálya kiterjed Doboz Nagyközség belterületén /lakó és üdülőhely/ lévő valamennyi ingatlanra, illetve ezek tulajdonosaira, használóira /a továbbiakban együtt: ingatlantulajdonos/, ideértve a közigazgatási belterületen működő vállalkozásokat is.

(3)  A rendelet tárgyi hatálya kiterjed :

-  a közszolgáltatás ellátására feljogosított hulladékkezelő (a továbbiakban: közszolgáltató) szállítóeszközéhez rendszeresített gyűjtőedényben, a közterületen vagy az ingatlanon összegyűjtött és a közszolgáltató rendelkezésére bocsátott települési szilárd hulladék elhelyezés céljából történő rendszeres elszállítására,

-  a települési folyékony hulladék ideiglenes tárolását szolgáló létesítmény és a települési folyékony hulladék elhelyezés céljából történő elszállítására.

-  a települési hulladék ártalmatlanítását szolgáló létesítmény működtetésére.

**Hatásköri szabályok**

**3.§**

A Képviselő-testület  a köztisztaság fenntartásáról és az egyes közszolgáltatások kötelező igénybevételéről szóló jelen rendelet alkalmazását, végrehajtását és annak ellenőrzését a polgármester hatáskörébe utalja.

**E rendelet alkalmazásában**

**4.§**

(1) *települési szilárd hulladék*:

* Az emberek mindennapi élete során a lakásokban, valamint a pihenés, üdülés céljára használt helyiségekben és a lakóházak közös használatú helyiségeiben és területein, valamint az intézményekben keletkező
* közterületi hulladék: közforgalmú és zöldterületen keletkező.
* háztartási hulladékhoz hasonló jellegű és összetételű hulladék: gazdasági vállalkozásoknál keletkező – külön jogszabályban meghatározott – veszélyesnek nem minősülő szilárd hulladék

(2) *települési folyékony hulladék*: a szennyvízelvezető hálózaton, illetve szennyvíztisztító telepen keresztül el nem vezetett szennyvíz, amely

* emberi tartózkodásra alkalmas épületek szennyvíztároló létesítményeinek és egyéb helyi közműpótló berendezéseinek ürítéséből,
* a nem közüzemi csatorna- és árokrendszerekből, valamint

a gazdasági de nem termelési, technológiai eredetű tevékenységből

származik.

(3) *háztartás:* a lakás, pihenés, üdülés céljait szolgáló ingatlan, függetlenül attól, hogy az adott        ingatlan magán vagy közös tulajdonban van-e

(4) *ingatlantulajdonos:* az a természetes vagy jogi személy, illetve jogi személyiséggel nem rendelkező szervezet, akinek/amelynek ingatlanán települési szilárd vagy folyékony hulladék keletkezik.

(5) *ártalmatlanítóhely*: a települési szilárd és folyékony hulladék ártalamatlanítását szolgáló, kizárólág erre a célra létesített és az önkormányzat által erre a kijelölt lerakóhely, létesítmény.

(6) *hulladékkezelő*: aki a települési szilárd és folyékony hulladékot gazdasági tevékenysége körében az ingatlantulajdonostól átveszi, begyűjti, elszállítja illetve ártalmatlanítja.

(7) *hulladékkezelési* *közszolgáltatás* : a jelen rendeletben megjelölt települési szilárd és folyékony hulladéknak a feljogosított szolgáltató által az ingatlantulajdonosoktól történő rendszeres begyűjtése, elszállítása, ártalmatlanítása és hasznosítása ( a hulladékok kezelése) , illetőleg kezelő létesítmények üzemeltetése, működtetése.

**Közterületek tisztán tartása**

**5.§**

(1)[[1]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn1" \o ") A rendelet hatálya alá tartozó területen lévő helyi utak, terek, járdák, valamint a közcélú zöldterületeken keletkezett hulladék összegyűjtéséről, elszállításáról és a síkosság mentesítéséről az önkormányzat gondoskodik. Ez alól kivételt képeznek az ingatlantulajdonosi és használói kötelezettségek, melyet a közterületekről szóló 18/2008. (VI.27.) KT rendelet szabályoz.

(2)  A közterületen alkalmazandó munkavégzés során a felhasználható anyag fajtáját és a kijuttatható mennyiséget úgy kell meghatározni, hogy a környezetben kár ne keletkezzen.

(3)  A közterületek tisztán tartása magába foglalja a belvíz – illetve a csapadék elvezető árkok rendszeres kaszálását, az átereszek tisztán tartását, a hordalék és a kiszedett idegen anyagok kijelölt lerakóhelyre történő szállítását.

**Köztisztasággal kapcsolatos tiltott**

**tevékenységek**

**6.§**

(1)  Tilos az ingatlanokról közterületre bármilyen hulladékot – a szervezett hulladékgyűjtési akció kivételével – kihordani és ott lerakni.

(2)  Tilos állati hullát, valamint trágyát hulladékgyűjtő edénybe helyezni, továbbá trágyát, hulladékot a rendelet hatálya alá eső területre elhelyezni.

(3)  Tilos a rendelet hatálya alá eső területeken hulladék égetése. Kivétel ez alól a kerti hulladék.

**Települési szilárd hulladék gyűjtésével és szállításával**

**kapcsolatos kötelező közszolgáltatás**

**7.§**

(1) A rendszeres hulladékkezelési közszolgáltatásba bevont területen az ingatlantulajdonos e rendeletben meghatározottak szerint jogosult és köteles igénybe venni a települési hulladékkal kapcsolatos helyi közszolgáltatást.

(2) Gazdálkodó szervezet – a Tv. 20. § (4) bekezdésében meghatározott kivétellel - akkor köteles a helyi közszolgáltatás igénybevételére, ha a gazdasági tevékenységével összefüggésben keletkezett települési szilárdhulladék kezeléséről (hasznosításáról vagy ártalmatlanításáról) a Tv. 13. §-ában foglaltaknak megfelelően nem gondoskodik, figyelemmel a Tv. 21. § (2) bekezdésében foglaltakra.

**Az ingatlantulajdonos kötelezettségei**

**8.§**

(1) Az ingatlantulajdonos akinek ingatlanán települési szilárd hulladék keletkezik, de ingatlana egyidejűleg gazdálkodó szervezet telephelyéül is szolgál, köteles a települési szilárdhulladékát a gazdálkodó szervezetnek az ingatlanon folytatott gazdasági tevékenysége során keletkezett hulladékától elkülönítetten gyűjteni, és arra a közszolgáltatást igénybe venni.

(2)[[2]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn2" \o ") Az önkormányzat e közszolgáltatásról (települési szilárd hulladék összegyűjtése, szállítása, ártalommentes elhelyezése) a Békési Hulladékgyűjtő Kft. (Békés, Verseny u. 4.) útján gondoskodik, mely feladat elvégzésére hatósági engedéllyel rendelkező alvállalkozókat, teljesítési segédet, közreműködőt vehet igénybe.

(3)[[3]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn3" \o ")  Az ingatlantulajdonos a szilárd hulladékot a közegészségügyi előírásoknak megfelelően, zárt tárolóban / kukában / az ingatlana előtti közterületen – elszállítás céljából – legkorábban az elszállítás napját megelőző napon, legkésőbb az elszállítás napjának reggel 6.30 óráig úgy köteles elhelyezni, hogy az a forgalmat ne akadályozza. A hulladék elszállítása után az edényét még a szállítás napján köteles ingatlanára bevinni.

(4) Az ingatlantulajdonos alapvető kötelezettsége, hogy a hulladék keletkezését a lehető legalacsonyabb szinten tartsa.

(5) Az ingatlantulajdonos az ingatlanon hulladékot nem halmozhat fel, valamint az ingatlanon keletkezett hulladékot közterületre nem helyezheti ki.

(6) A keletkezett települési szilárd hulladékot, a kötelezően igénybeveendő közszolgáltatás keretein belül megszervezett gyűjtési rendhez igazítottan annak átvételéig szakszerűen gyűjteni és tárolni köteles.

(7) Az ingatlantulajdonosnak a települési szilárd hulladékot a Közszolgáltatónak elszállítás céljából történő átadásig úgy kell gyűjtenie és tárolnia, hogy az környezet szennyezést ne okozzon, illetve az a saját és mások testi épségét, jó közérzetét ne veszélyeztesse, a település környezetét ne szennyezze, növény- és állatvilágát ne károsítsa, a közrendet és a közbiztonságot ne zavarja.

(8)[[4]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn4" \o ") Az ingatlantulajdonos a települési szilárdhulladékot fajtánként (üveg, műanyag, papír) tiszta állapotban és válogatva, térítésmentesen helyezheti el az erre a célra kijelölt hulladékszigeteken.

(9)  A hulladékgyűjtő edények karbantartásáról és fertőtlenítéséről a tulajdonos köteles gondoskodni.

**A közszolgáltatás ellátásával kapcsolatos feladatok**

**9.§**

(1)[[5]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn5" \o ") Az ingatlantulajdonos a települési szilárd hulladék gyűjtésére kizárólag a közszolgáltató szállítóeszközéhez rendszeresített gyűjtőedényt (kukát) használhat. A közszolgáltató által díjfizetés ellenében biztosított emblémás zsák kizárólag a többlet hulladék gyűjtésére és elszállíttatására használható.

Szanazug üdülőterületen a szilárd hulladék gyűjtésére és elszállíttatására 120 literes gyűjtőzsák, többlet hulladék esetén a közszolgáltató által díjfizetés ellenében biztosított emblémás zsák használható.

(2)[[6]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn6" \o ") A közszolgáltató 120 liternek megfelelő települési szilárd hulladékmennyiséget köteles elszállítani a közszolgáltatási díj ellenében ingatlanonként:

1. Doboz belterületén a lakosságtól a csatolt 1. számú mellékletben feltüntetett napokon, heti egy alkalommal,
2. Doboz-Szanazug üdülőhelyen április 1-től október 31-ig heti egy alkalommal a településrész úthálózatának figyelembevételével,
3. a Doboz közigazgatási területén ingatlannal rendelkező jogi személyek, jogi személyiség nélküli gazdasági társaságok, illetve magánszemélyek jogi személyiséggel nem rendelkező személyi egyesüléseitől a szolgáltató az érintettekkel kötött szerződésnek megfelelően köteles a szilárd hulladékot elszállítani.

(3)[[7]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn7" \o ") A közszolgáltató köteles az ingatlan tulajdonosaival előre közölni a polgármesterrel történő egyeztetés után a szilárd hulladék szállítási idejében történő változást.

**A hulladékkezelési közszolgáltatási díj**

**10.§**

(1)[[8]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn8" \o ")

(2)[[9]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn9" \o ") Üdülőingatlanok esetében a használati szezon 7 hónap, április 1-től október 31-ig.

(3)[[10]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn10" \o ")  Az ingatlantulajdonos által fizetendő hulladékkezelési közszolgáltatási díjról Doboz Nagyközség Önkormányzata (a továbbiakban: önkormányzat) bocsát ki számlát. Az ingatlantulajdonos a hulladékkezelési közszolgáltatási díjat az önkormányzat részére közvetlenül a díjbeszedőnek a számla kézhezvételekor, illetve az önkormányzat elszámolási számlájára átutalással, vagy készpénzátutalási megbízással teljesítheti. Az önkormányzat a közszolgáltató által kiállított számla ellenében fizeti meg az ingatlantulajdonosokat terhelő  közszolgáltatás díjat.

(4)[[11]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn11" \o ")  Az ingatlantulajdonban illetve közszolgáltatás igénybevételében bekövetkezett változást az érintett ingatlantulajdonos 15 napon belül köteles az önkormányzatnak bejelenteni, melyről az önkormányzat 8 napon belül tájékoztatja a közszolgáltatót.

(5)  A közszolgáltatási díjkivetése és megszüntetése szempontjából minden töredék hónap egész hónapnak számít.

(6)[[12]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn12" \o ")  A szilárd hulladék közszolgáltatási díjának az önkormányzatnak történő megfizetése tárgyhót követő minden hónap utolsó napján esedékes és 15 napon belül fizethető meg késedelmi pótlék nélkül.

(7)  A határidőben meg nem fizetett kötelező közszolgáltatási díj megfizetésére a 2000. évi XLIII. törvény szabályai az irányadóak.

(8)  A kötelező közszolgáltatási díjat, vagy annak egy részét az ingatlantulajdonos kérelmére, szociális és egyéb méltánylást érdemlő körülményeire tekintettel – a szociális és egészségügyi bizottság javaslata alapján – a Képviselő-testület elengedheti, illetve annak megfizetését átvállalhatja.

(9)  Mentes a kötelező közszolgálati díj fizetésének kötelezettségének alól az az ingatlantulajdonos, aki 80. életévét betöltötte. A mentesség annak az esztendőnek a január 01. napjától megilleti, amelyik esztendőben ezen életévét betölti.

(10)[[13]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn13" \o ") A Képviselő-testület döntése alapján a lakossági díjfizetéseket a szolgáltatóval kötött külön megállapodás alapján átvállalhatja a költségvetési források függvényében. A kötelező közszolgáltatási díj átvállalásáról az adott évre vonatkozó költségvetési rendelet elfogadásakor dönt.

**Települési szilárd hulladék gyűjtésével és**

**szállításával kapcsolatos nem kötelező**

**közszolgáltatásról**

**11.§**

(1) A település lakó – és üdülőhelyén a nem lakás illetve üdülés célját szolgáló helyiségekben /intézmény, üzem, raktár, stb./ és az ezekhez tartozó telkeken, továbbá mezőgazdasági tevékenységből adódóan gyakran keletkezik olyan települési szilárd hulladék, amely a kötelező közszolgáltatások keretén belül nem szállítható el, ugyanakkor elhelyezésükről feltétlenül gondoskodni kell. Az ilyen hulladék gyűjtéséről, átmeneti tárolásáról és elszállításáról annak a tulajdonosnak kell gondoskodni, ahol az keletkezett.

**Települési folyékony hulladék gyűjtésével**

**és szállításával kapcsolatos kötelező**

**közszolgáltatás**

**12.§**

(1)[[14]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn14" \o ") A folyékony települési hulladékderítőkből, különböző szennyvízszikkasztókból, szennyvízgyűjtőkből való elszállításáról az Önkormányzat a TELTISZ Településtisztasági Betéti Társaság (5600 Békéscsaba, Rákóczi u. 35.) útján gondoskodik.

(2)[[15]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn15" \o ") A települési folyékony hulladékra vonatkozó közszolgáltatás esetén a 64/2008. (III.28.) Kormányrendelet 10. § (1) a) pontja alapján az egységnyi díjtétel az elszállításra kerülő folyékony hulladék egységnyi térfogatának kezelési díja. A települési folyékony hulladék szállítási díját a 2. számú melléklet tartalmazza.

(3)  A közszolgáltató a szolgáltatás megrendelésétől számított 3 napon belül köteles a szolgáltatást elvégezni.

**Települési szilárd hulladék elhelyezése**

**13.§**

(1)  A települési szilárd és folyékony hulladékok ártalmatlanításáról, illetve hasznosításáról a szolgáltató köteles gondoskodni.

(2)  A szilárd hulladék elhelyezése a békéscsabai Regionális Huladékkezelő-műben ( Békéscsaba, Kismegyer Tanya 763.)  történik.

(3)  E rendelet hatálya alá eső területen a rendszeres hulladékgyűjtés keretében összegyűjtött és elszállított települési szilárd hulladékot csak a rendeletben kijelölt lerakóhelyen lehet elhelyezni.

(4)  Építési- és zöldhulladék a dobozi 0124 hrsz-ú, sarkadi út melletti hulladéklerakó helyre 2008. XII. 31-ig szállítható.

(5)[[16]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn16" \o ") A lerakóhelyre az önkormányzat a jelen rendelet hatálya alá eső területről fogadhat be ilyen hulladékot, kivéve egyedi kérelemre a Képviselő-testület döntése alapján, amennyiben a kérelmező rendelkezik a környezetvédelmi hatóság szükséges engedélyével. 100 m3 alatti mennyiség esetén a polgármester dönt a Képviselő-testület által átruházott hatáskörében. A polgármester a döntéséről a Képviselő-testületet a soron következő ülésén tájékoztatja.

**Települési folyékony hulladék elhelyezése**

**14. §**

(1)  A folyékony hulladék elhelyezése a Békés Megyei Vízművek ZRt. Békéscsabai szennyvíztisztító telepén történik.

(2)  Tilos folyékony települési hulladékoknak a közterületen, vízfolyásokban, árkokban, szennyvíz- és csapadékvíz – csatornákban vagy bármely olyan területen történő elhelyezése, melyhez az érdekelt hatóságok nem adtak hozzájárulást. Az (1)  bekezdésben szereplő közszolgáltatás díját a 2. sz. melléklet tartalmazza.

**Vegyes rendelkezések**

**15.§**

A település „Hulladékgazdálkodási Tervét” a csatolt 3. melléklet tartalmazza.

**16. §****[[17]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftn17" \o ")**

**17.  §**

(1)  Helyszíni bírság kiszabására az e feladattal megbízott közterület felügyelő  és jegyzői felhatalmazással rendelkező hivatali dolgozó jogosult.

**Záró rendelkezések**

**18.  §**

(1)  Jelen rendelet 2007. január 01. napján lép hatályba.

(2)  A hatályba lépéssel egyidejűleg a köztisztaság fenntartásáról és az egyes közszolgáltatások kötelező igénybevételéről szóló 19/2006. (XII.15.) rendelet hatályát veszti.

Simon István Tamás s.k.                                Hrabovszkiné Dandé Szidónia s.k.          polgármester                                                           j e g y z ő

.Egységes szerkezetbe foglalva: Doboz, 2013.09.13.

                                                                                                                                  Hrabovszkiné Dandé Szidónia

                                                           j e g y z ő

[[1]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref1" \o ") Módosította: a 31/2008. (XII.12.) önkormányzati rendelet 1. §-a. Hatályos: 2009. január 1.

[[2]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref2" \o ") Módosította: a 31/2008. (XII.12.) önkormányzati  rendelet 2. §-a. Hatályos: 2009. január 1.

[[3]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref3" \o ") Módosította: a 3/2009. (II.13.) önkormányzati  rendelet 1. §-a. Hatályos: 2009. február 13.

[[4]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref4" \o ") Módosította: a 12/2010. (XII.15.) önkormányzati rendelet 1. §-a. Hatályos 2011. január 1.

[[5]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref5" \o ") Módosította: a 12/2010.(XII.15.) önkormányzati rendelet 2.§-a. Hatályos 2011. január 1.

[[6]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref6" \o ") Módosította: a 31/2008. (XII.12.) önkormányzati  rendelet 3. §-a. Hatályos: 2009. január 1.

[[7]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref7" \o ") Módosította: a 31/2008. (XII.12.) önkormányzati  rendelet 3. §-a. Hatályos: 2009. január 1.

[[8]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref8" \o ") Hatályon kívül helyezte a 26/2012. (XII.13.) önkormányzati rendelet 1.§-a. Hatályos: 2013. január 1.

[[9]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref9" \o ") Módosította: a 3/2009. (II.13.) önkormányzati  rendelet 2. §-a. Hatályos: 2009. február 13.

[[10]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref10" \o ") Módosította: a 3/2009. (II.13.) önkormányzati  rendelet 2. §-a. Hatályos: 2009. február 13.

[[11]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref11" \o ") Módosította: a 3/2009. (II.13.) önkormányzati  rendelet 2. §-a. Hatályos: 2009. február 13.

[[12]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref12" \o ") Módosította: a 3/2009. (II.13.) önkormányzati  rendelet 3. §-a. Hatályos: 2009. február 13.

[[13]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref13" \o ") Megállapította: a 9/2007. (VII.27.) önkormányzati  rendelet 1. §-a. Hatályos: 2007. július 27.

[[14]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref14" \o ") Módosította: a 12/2010. (XII.15.) önkormányzati rendelet 3.§-a. Hatályos 2011. január 1.

[[15]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref15" \o ") Módosította: a 31/2008. (XII.12.) önkormányzati  rendelet 5. §-a. Hatályos: 2009. január 1.

[[16]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref16" \o ") Módosította: a 3/2009. (II.13.) önkormányzati  rendelet 1. §-a. Hatályos: 2009. február 13.

[[17]](http://njt.hu/onkorm/index.php?pass=7A2M3vSQA1M94fpoFY%2BNbM%2FAOaRnyCbqe3Z4hiSNIcqKW0GF%2F%2BgqSCeOraJdxWRuycpjHgikBSM7PuY5mk8YNMs23RFlCCyrUZ4%3D" \l "_ftnref17" \o ") Hatályon kívül helyezte a 28/2012. (XII.15.) önkormányzati rendelet 2.§-a. Hatályos 2012. december 21.